ಕೋವಿಡ್ ಲಸಿಕೆ ಆಸ್ಟ್ರೇಲಿಯಾ ಉತ್ಪಾದಿಸಿದರೆ ಆಸ್ಟ್ರೇಲಿಯನ್ನರಿಗೆ ಉಚಿತ ಪಿಎಂ ಸ್ಕಾಟ್ ಮೋರಿಸನ್ ಕೋವಿಡ್ ಲಸಿಕೆ ಆಸ್ಟ್ರೇಲಿಯಾ ಉತ್ಪಾದಿಸಿದರೆ ಆಸ್ಟ್ರೇಲಿಯನ್ನರಿಗೆ ಉಚಿತ ಪಿಎಂ ಸ್ಕಾಟ್ ಮೋರಿಸನ್ ಸಿಡ್ನಿ, ಅಗಸ್ಟ್ 19: ಸಂಭಾವ್ಯ ಕೋವಿಡ್19 ಲಸಿಕೆಯನ್ನು ಪಡೆದುಕೊಳ್ಳಲು ಆಸ್ಟ್ರೇಲಿಯಾ ಔಷಧಿ ತಯಾರಕ ಅಸ್ಟ್ರಾಜೆನೆಕಾ ಜೊತೆ ಒಪ್ಪಂದಕ್ಕೆ ಸಹಿ ಹಾಕಿದೆ ಎಂದು ಪ್ರಧಾನಿ ಸ್ಕಾಟ್ ಮೋರಿಸನ್ ಮಂಗಳವಾರ ಹೇಳಿದ್ದಾರೆ. ವಿಶ್ವದಾದ್ಯಂತ 770,000 ಕ್ಕೂ ಹೆಚ್ಚು ಜನರನ್ನು ಬಲಿತೆಗೆದುಕೊಂಡಿರುವ ಮತ್ತು ಸುಮಾರು 22 ಮಿಲಿಯನ್ ಜನರಿಗೆ ಸೋಂಕು ತಗುಲಿರುವ ಕೊರೋನವೈರಸ್ ವಿರುದ್ಧ ಪರಿಣಾಮಕಾರಿ ಲಸಿಕೆ ನೀಡುವ ಜಾಗತಿಕ ಓಟದಲ್ಲಿ ಅಸ್ಟ್ರಾಜೆನೆಕಾ ಲಸಿಕೆಯನ್ನು ಮುಂಚೂಣಿಯಲ್ಲಿದೆ ಎಂದು ರಾಯಿಟರ್ಸ್ ತಿಳಿಸಿದೆ. ಹಲವಾರು ದೇಶಗಳ ಬೇಡಿಕೆ ಲಸಿಕೆಯ ಜಾಗತಿಕ ಕೊರತೆಗೆ ಕಾರಣವಾಗಬಹುದು ಎಂದು ಆಸ್ಟ್ರೇಲಿಯಾ ತನ್ನ ಜನಸಂಖ್ಯೆಗೆ ಸಾಕಷ್ಟು ಪ್ರಮಾಣದಲ್ಲಿ ಉತ್ಪಾದಿಸಲು ಮತ್ತು ವಿತರಿಸಲು ಅಸ್ಟ್ರಾಜೆನೆಕಾ ಜೊತೆ ಒಪ್ಪಂದದ ಪತ್ರಕ್ಕೆ ಸಹಿ ಹಾಕಿದೆ ಎಂದು ಪ್ರಧಾನಿ ಸ್ಕಾಟ್ ಮೋರಿಸನ್ ಇಮೇಲ್ ಹೇಳಿಕೆಯಲ್ಲಿ ತಿಳಿಸಿದ್ದಾರೆ. ಈ ಲಸಿಕೆ ಯಶಸ್ವಿಯಾದರೆ ನಾವು ಲಸಿಕೆಗಳನ್ನು ಸ್ಥಳೀಯವಾಗಿ ತಯಾರಿಸಿ ಅದನ್ನು 25 ಮಿಲಿಯನ್ ಆಸ್ಟ್ರೇಲಿಯನ್ನರಿಗೆ ಉಚಿತವಾಗಿ ಹಂಚುತ್ತೇವೆ ಎಂದು ಅವರು ಹೇಳಿದರು. ಆದಾಗ್ಯೂ, ಅಸ್ಟ್ರಾಜೆನೆಕಾ ಲಸಿಕೆಯು ಭರವಸೆಯನ್ನು ಮೂಡಿಸಿದ್ದರೂ, ಕೋವಿಡ್19 ಅನ್ನು ತಡೆಗಟ್ಟುವಲ್ಲಿ ಇದು ಪರಿಣಾಮಕಾರಿಯಾಗಲಿದೆ ಎಂಬ ಬಗ್ಗೆ ಖಾತರಿಯಿಲ್ಲ ಎಂದು ಮೋರಿಸನ್ ಎಚ್ಚರಿಸಿದ್ದಾರೆ. ಕೋವಿಡ್19 ಅನ್ನು ಎದುರಿಸುವಲ್ಲಿ ಜಾಗತಿಕ ನಾಯಕರಾಗಿ ಒಮ್ಮೆ ಘೋಷಿಸಲ್ಪಟ್ಟ ಆಸ್ಟ್ರೇಲಿಯಾದಲ್ಲಿ ಕಳೆದ ತಿಂಗಳು ಹೊಸ ಸೋಂಕುಗಳ ಸಂಖ್ಯೆ ಉಲ್ಬಣವನ್ನು ಕಂಡಿದೆ. ಆಸ್ಟ್ರೇಲಿಯಾದಲ್ಲಿ ಸುಮಾರು 24,000 ಪ್ರಕರಣಗಳು ದಾಖಲಾಗಿದ್ದು, 438 ಪ್ರಕರಣಗಳು ಸಾವನ್ನಪ್ಪಿದ್ದಾರೆ. ಪೆಸಿಫಿಕ್ ದೇಶಗಳಿಗೆ ಲಸಿಕೆಯ ಆರಂಭಿಕ ಪ್ರವೇಶವನ್ನು ಖಾತ್ರಿಪಡಿಸಿಕೊಳ್ಳಲು ಆಸ್ಟ್ರೇಲಿಯಾ ಸಹ ಬದ್ಧವಾಗಿದೆ ಎಂದು ಮೋರಿಸನ್ ಹೇಳಿದ್ದಾರೆ. ಇದಕ್ಕೂ ಮೊದಲು, ಆಸ್ಟ್ರೇಲಿಯಾದ ಅತಿದೊಡ್ಡ ಬಯೋಟೆಕ್ ಕಂಪನಿ ಸಿಎಸ್ಎಲ್ ಲಿಮಿಟೆಡ್, ಅಸ್ಟ್ರಾಜೆನೆಕಾ ಜೊತೆ ಮಾತುಕತೆ ನಡೆಸುತ್ತಿದ್ದು, ಬ್ರಿಟಿಷ್ ಔಷಧಿ ತಯಾರಕರಿಂದ ಅಭಿವೃದ್ಧಿಪಡಿಸಲಾಗುವ ಕೋವಿಡ್19 ಲಸಿಕೆಯನ್ನು ಸ್ಥಳೀಯವಾಗಿ ತಯಾರಿಸಬಹುದೇ ಎಂದು ನಿರ್ಧರಿಸಲಿದೆ. ಸಂಭಾವ್ಯ ಲಸಿಕೆಯನ್ನು ಪಡೆದುಕೊಳ್ಳುವ ಒಪ್ಪಂದದ ಜೊತೆಗೆ, 100 ಮಿಲಿಯನ್ ಸೂಜಿಗಳು ಮತ್ತು ಸಿರಿಂಜನ್ನು ಖರೀದಿಸಲು ಯು.ಎಸ್. ವೈದ್ಯಕೀಯ ತಂತ್ರಜ್ಞಾನ ಕಂಪನಿ ಬೆಕ್ಟನ್ ಡಿಕಿನ್ಸನ್ ಅವರೊಂದಿಗೆ 24.7 ಮಿಲಿಯನ್ 9 17.9 ಮಿಲಿಯನ್ ಒಪ್ಪಂದಕ್ಕೆ ಸಹಿ ಹಾಕಿದೆ ಎಂದು ಆಸ್ಟ್ರೇಲಿಯಾ ಹೇಳಿದೆ.